A4-0356/97

Ψήφισμα σχετικά με την ανακοίνωση της Επιτροπής σχετικά με το πρόγραμμα δράσης για την ενιαία αγορά (CSE(97)0001 - C4-0286/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (CSE(97)0001 - C4-0286/97),

- έχοντας υπόψη τη Λευκή Βίβλο της Επιτροπής σχετικά με την ολοκλήρωση της εσωτερικής αγοράς,

- έχοντας υπόψη τα συμπεράσματα του Ευρωπαϊκού Συμβουλίου του Δουβλίνου,

- έχοντας υπόψη το ψήφισμά του της 29ης Μαΐου 1997 σχετικά με την ανακοίνωση της Επιτροπής προς το ΕΚ και το Συμβούλιο για τις επιπτώσεις και την αποτελεσματικότητα της ενιαίας αγοράς ((ΕΕ C 182 της 16.6.97 σελ. 62)),

- έχοντας υπόψη τα αποτελέσματα της έκθεσης της ομάδας εργασίας υψηλού επιπέδου υπό την προεδρία της κ. Simone Veil, σχετικά με την ελεύθερη κυκλοφορία προσώπων (C4-0181/97),

- λαμβάνοντας γνώση της έκθεσης της Επιτροπής Οικονομικής, Νομισματικής και Βιομηχανικής Πολιτικής, και των γνωμοδοτήσεων της Επιτροπής Απασχόλησης και Κοινωνικών Υποθέσεων, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Νομικών Θεμάτων και Δικαιωμάτων των Πολιτών, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Πολιτικών Ελευθεριών και Εσωτερικών Υποθέσεων (A4-0356/97),

Α. λαμβάνοντας υπόψη ότι το 1993 με τη δημιουργία της εσωτερικής αγοράς καταργήθηκαν πλήρως για τα εμπορεύματα και εν μέρει για τα πρόσωπα οι έλεγχοι στα εσωτερικά σύνορα της Ευρωπαϊκής Ένωσης,

Β. λαμβάνοντας υπόψη ότι έχει επιτευχθεί σημαντική πρόοδος και στον τομέα της κατάργησης των τεχνικών εμποδίων στις εμπορικές συναλλαγές,

Γ. λαμβάνοντας υπόψη ότι θα πρέπει να υπάρχει ισορροπία, αφενός, μεταξύ της αρχής της ελεύθερης κυκλοφορίας των προϊόντων και της αμοιβαίας αναγνώρισης των προτύπων και αφετέρου, των διατάξεων που επιτρέπουν στα κράτη μέλη να εξασφαλίζουν υψηλές προδιαγραφές υγείας και ασφάλειας όσον αφορά τα προϊόντα που πωλούνται στην επικράτειά τους[semigr ]

Δ. λαμβάνοντας ωστόσο υπόψη ότι εξακολουθούν να υφίστανται στην ευρωπαϊκή εσωτερική αγορά 15 επιμέρους εθνικές εγχώριες αγορές,

Ε. λαμβάνοντας υπόψη ότι η κυκλοφορία προσώπων και εμπορευμάτων στην ευρωπαϊκή εσωτερική αγορά εξακολουθεί να κωλύεται από πολλά εμπόδια,

ΣΤ. λαμβάνοντας υπόψη ότι η πραγματική πρόκληση της εσωτερικής αγοράς συνίσταται στο άνοιγμα της μεγάλης ευρωπαϊκής αγοράς και για τις μικρές και μεσαίες επιχειρήσεις, δεδομένου ότι αυτές συμβάλλουν ιδιαιτέρως στη δημιουργία και τη διατήρηση θέσεων εργασίας,

1. ζητεί η ευρωπαϊκή ενιαία αγορά να αναπτυχθεί μέχρι το έτος 2002 σε μία ευρωπαϊκή εγχώρια αγορά και χαιρετίζει το σχέδιο δράσης της Επιτροπής ως σημαντικό βήμα για την επίτευξη του στόχου αυτού[semigr ]

2. ζητεί να εξασφαλισθούν οι προϋποθέσεις ώστε να υλοποιηθεί η ελεύθερη κυκλοφορία των προσώπων και να καταργηθούν οριστικά οι έλεγχοι διαβατηρίων μεταξύ των κρατών μελών[semigr ] για την κοινή διασφάλιση των εξωτερικών συνόρων απαιτείται να εφαρμοσθεί ταχέως και πλήρως το πρόγραμμα «Τελωνεία 2000" και να συναφθεί επιτέλους η σύμβαση για τα εξωτερικά σύνορα[semigr ] υπογραμμίζει τη σημασία ενός ενιαίου συστήματος ηλεκτρονικής επεξεργασίας δεδομένων και της καθιέρωσης μιας απλοποιημένης και εναρμονισμένης διαδικασίας για την προστασία των εξωτερικών συνόρων, η οποία να διασφαλίζει ένα υψηλό επίπεδο προστασίας[semigr ]

3. ζητεί να ληφθούν τα ακόλουθα μέτρα στον τομέα της φορολογίας:

- μείωση της φορολογικής επιβάρυνσης της εργασίας με στόχο την προώθηση της απασχόλησης[semigr ]

- ένα σταδιακό πρόγραμμα για την εισαγωγή της αρχής της χώρας προέλευσης έως το έτος 2002 στο πλαίσιο του μελλοντικού συστήματος για το φόρο προστιθεμένης αξίας, καθώς και σταδιακή προσαρμογή των συντελεστών φόρου προστιθεμένης αξίας των κρατών μελών έως το έτος 2002[semigr ]

- προτάσεις με στόχο την εξάλειψη των ατελειών του ισχύοντος συστήματος ΦΠΑ,

- επιβολή ενός μειωμένου συντελεστή ΦΠΑ για τις ΜΜΕ εντάσεως εργασίας,

- προσέγγιση των συντελεστών των ειδικών φόρων κατανάλωσης,

- θέσπιση κωδίκων συμπεριφοράς των κρατών μελών σε θέματα φορολογίας, ως συμπλήρωμα των υφισταμένων νομικών διατάξεων και συμφωνιών[semigr ] οι κώδικες αυτοί οφείλουν να περιλαμβάνουν τα κοινά στοιχεία που αναφέρονται στο ήφισμά του της 29ης Μαΐου 1997 σχετικά μ ετην έκθεση της Επιτροπής για τη φορολογία στην Ευρωπαϊκή Ένωση: Έκθεση για την εξέλιξη των φορολογικών συστημάτων ((ΕΕ C 182 της 16.6.1997, σελ. 59))[semigr ]

- μέτρα για τη διασυνοριακή φορολόγηση επιχειρήσεων, όπως προτείνονται στην έκθεση Ruding, ιδιαίτερα την αμοιβαία αναγνώριση του κέρδους και της ζημίας επιχειρήσεων που λειτουργούν σε περισσότερα από ένα κράτη μέλη[semigr ]

- συγκεκριμένες προτάσεις για την εξάλειψη της διπλής φορολογίας εις βάρος των διασυνοριακών εργαζομένων[semigr ]

- εναρμόνιση των φορολογικών ορισμών και των φορολογικών καταστάσεων[semigr ]

- εξάλειψη των φορολογικών παραδείσων και λήψη μέτρων βάσει των οποίων οι αποφάσεις φορολογικής πολιτικής δεν θα οδηγούν σε στρεβλώσεις του ανταγωνισμού και δεν θα έρχονται σε αντίθεση με τη διαρθρωτική πολιτική[semigr ]

- στον τομέα της φορολόγησης της ενέργειας ταχεία θέσπιση οδηγίας σχετικά με την αναδιάρθρωση των κοινοτικών διατάξεων που αφορούν τη φορολόγηση των ενεργειακών προϊόντων[semigr ]

- κοινές βάσεις για την φορολόγηση κεφαλαίου βάσει της Δήλωσης του ΟΟΣΑ[semigr ]

4. πρεσβεύει ότι μία αποτελεσματικά λειτουργούσα υποδομή αποτελεί βασικό στοιχείο της ευρωπαϊκής εγχώριας αγοράς και ως εκ τούτου ζητεί τη συνεπή και ταχεία, αλλά και περιβαλλοντικώς βιώσιμη ανάπτυξη των Διευρωπαϊκών Δικτύων στους τομείς

α) των μεταφορών, ιδιαίτερα την περαιτέρω ανάπτυξη των σιδηροδρομικών δικτύων υψηλής ταχύτητας[semigr ] συμμερίζεται την άποψη της Επιτροπής ότι θα πρέπει να αντιμετωπισθεί το υφιστάμενο έλλειμα ρύθμισης και ελέγχου στην ευρωπαϊκή πολιτική αεροπορία, και ζητεί την ίδρυση Ευρωπαϊκού Οργανισμού για την Ασφάλεια της Εναέριας Κυκλοφορίας το ταχύτερο δυνατόν και τη σύναψη νέας συμφωνίας EUROCONTROL[semigr ]

β) των τηλεπικοινωνιών[semigr ] στο πλαίσιο αυτό θεωρεί απαραίτητο να υλοποιηθεί, όπως έχει προγραμματισθεί, η ελευθέρωση της φωνητικής τηλεφωνίας, να εξετασθεί το ενδεχόμενο μιας συμβολής του προϋπολογισμού της Ευρωπαϊκής Ένωσης στην ανάπτυξη των δορυφορικών επικοινωνιών στο πλαίσιο της κοινοτικής πολιτικής τηλεπικοινωνιών, καθώς και να εξετασθεί η δημιουργία ευρωπαϊκής ρυθμιστικής αρχής για τις τηλεπικοινωνίες:

γ) της ενέργειας, όπου προτεραιότητα έχει η συνέχιση της ελευθέρωσης των αγορών ενέργειας, αλλά και η προώθηση των νέων ανανεώσιμων μορφών ενέργειας, και η ανάπτυξη του συστήματος Pipeline[semigr ]

δ) επισημαίνει για μία ακόμη φορά ότι η επέκταση της έννοιας της εσωτερικής αγοράς στον τομέα των δημοσίων υπηρεσιών θα είναι αποδεκτή μόνον εφόσον εξασφαλισθεί η διατήρηση των παροχών των δημοσίων υπηρεσιών μέσω της σφαιρικής αντίληψης για μια καθολική υπηρεσία χρηματοδοτούμενη βάσει σαφών διατάξεων[semigr ]

5. υπογραμμίζει τη σημασία της τυποποίησης ως μέσου της βιομηχανικής πολιτικής και

- ζητεί από την Επιτροπή να καταβάλει προσπάθειες για την αύξηση της αποτελεσματικότητας των ευρωπαϊκών οργανισμών τυποποίησης και να επιταχύνει δραστικά την εκπόνηση των εντολών τυποποίησης[semigr ]

- ζητεί τη συνεπέστερη εφαρμογή της διαδικασίας της αναφοράς σε τεχνικές προδιαγραφές στη νομοθεσία, καθώς και τη διευκόλυνση της συμμετοχής, στη διαδικασία τυποποίησης, των μικρών και μεσαίων επιχειρήσεων, των οργανώσεων καταναλωτών και, αν κρίνεται σκόπιμο, των ΜΚΟ που ασκούν δραστηριότητα στον τομέα της προστασίας του περιβάλλοντος[semigr ]

- ζητεί από τα κράτη μέλη να βελτιώσουν την αμοιβαία αναγνώριση των μεθόδων δοκιμών και των προδιαγραφών και να προβλέψουν σαφή καθήκοντα και χρονοδιαγράμματα για τους εθνικούς εμπειρογνώμονες στον τομέα της τυποποίησης που βρίσκονται σε όργανα της ΕΕ[semigr ]

- ζητεί τη μακροπρόθεσμη ενοποίηση των τριών ευρωπαϊκών οργανισμών τυποποίησης σε ένα ενιαίο ευρωπαϊκό ίδρυμα τυποποίησης,

- επισημαίνει, σε ό,τι αφορά τον έλεγχο των προϊόντων, ότι τα διαφορετικά επίπεδα προστασίας μπορεί να έχουν ως αποτέλεσμα την παρεμπόδιση των διασυνοριακών εμπορευματικών συναλλαγών και χαιρετίζει, κατά συνέπεια, την καθιέρωση ενιαίων και υψηλών επιπέδων ασφαλείας, με σαφείς ορισμούς, επίπεδα των οποίων η τήρηση πρέπει να διασφαλιστεί μέσω ενός ενισχυμένου ελέγχου των προϊόντων[semigr ]

6. διαπιστώνει ότι είναι αναγκαίο να συνεχιστεί η πρόοδος όσον αφορά την απλοποίηση και διασάφηση του νομοθετικού πλαισίου και ότι, ειδικότερα, πρέπει να αναπτυχθεί περαιτέρω και το δίκαιο των επιχειρήσεων και επισημαίνει ότι απαιτείται επειγόντως να αναληφθεί δράση ιδιαίτερα για την κατάρτιση του καταστατικού της ευρωπαϊκής εταιρίας[semigr ] υποστηρίζει την Επιτροπή όσον αφορά την επιβολή αποτελεσματικών κυρώσεων υπό μορφήν προστίμων, τα οποία θα καταβάλλονται στον προϋπολογισμό της ΕΕ, με στόχο τη διασφάλιση της ενιαίας εφαρμογής όλων των υφιστάμενων νομικών διατάξεων σε όλα τα κράτη μέλη[semigr ] ζητεί, στο πλαίσιο μιας ευρύτερης νομικής προσέγγισης, την εκπόνηση ολοκληρωμένης οδηγίας περί εγγυήσεων και οδηγίας για την καταπολέμηση της καθυστέρησης των πληρωμών[semigr ]

7. διαπιστώνει ότι η προστασία της πνευματικής ιδιοκτησίας στην Κοινότητα η οποία έχει αποφασιστική σημασία για την έρευνα, την καινοτομία και επομένως για την ανταγωνιστικότητα των ευρωπαϊκών επιχειρήσεων, πρέπει να συμπληρωθεί περαιτέρω, και ζητεί να ληφθούν μέτρα στους τομείς[semigr ]

α) των διπλωμάτων ευρεσιτεχνίας, ενώ πρέπει να εγκριθεί το ταχύτερο δυνατό η οδηγία του Ευρωπαϊκού Κοινοβουλίου και του Συμβουλίου σχετικά με τη νομική προστασία των βιοτεχνολογικών προϊόντων,

β) των σημάτων[semigr ] επισημαίνει εν προκειμένω την επιτυχή εργασία του Γραφείου Εμπορικών Σημάτων στο Αλικάντε, η οποία πρέπει να συνεχισθεί και να διευρυνθεί,

γ) των υποδειγμάτων χρησιμότητας και των βιομηχανικών σχεδίων,

δ) των συγγραφικών και συγγενικών δικαιωμάτων[semigr ] επιμένει εν προκειμένω ότι πρέπει να αναληφθεί ιδιαιτέρως δράση στον τομέα των νέων τεχνολογιών της κοινωνίας των πληροφοριών[semigr ]

8. θεωρεί ότι για μία ευρωπαϊκή εγχώρια αγορά απαιτείται επίσης μία ευρωπαϊκή οικονομική πολιτική, η οποία πρέπει να βασίζεται στις αρχές της οικολογικής και κοινωνικής οικονομίας της αγοράς[semigr ] στις αρχές αυτές περιλαμβάνονται, η συνεπής εφαρμογή των κανόνων ανταγωνισμού της Συνθήκης ΕΚ, αφενός, και αφετέρου η εξυπηρέτηση των γενικών στόχων της Συνθήκης για υψηλά πρότυπα κοινωνικής και οικολογικής προστασίας[semigr ] περιλαμβάνονται επίσης, η περαιτέρω ανάπτυξη της ευρωπαϊκής ενιαίας αγοράς[semigr ] μία δημοσιονομική πολιτική βάσει των ψηφισμάτων του Ευρωπαϊκού Συμβουλίου του Άμστερνταμ σχετικά με τη σταθερότητα, την ανάπτυξη και την απασχόληση[semigr ] θεμελιώδεις κανόνες στον τομέα της φορολογικής πολιτικής και βελτίωση της αποτελεσματικότητας των διοικητικών αρχών με τη χρήση μέσων όπως π.χ. το «benchmarking» και οι «best practices»[semigr ] θεωρεί, ωστόσο, ότι συνολικά στην Κοινότητα η βοήθεια χορηγείται μαζικά, επισημαίνει δε μια σταθερή τάση η οποία στρεβλώνει τον υγιή ανταγωνισμό, είναι ασυμβίβαστη με την εσωτερική αγορά, υπονομεύει τη δέσμευση της ΕΕ για μία ελεύθερη παγκόσμια αγορά και θα μεταβληθεί σε πηγή πιθανών τριβών μεταξύ των κρατών μελών που θα συμμετέχουν στην ΟΝΕ και αυτών που δεν θα συμμετέχουν[semigr ]

9. επισημαίνει ότι θα πρέπει να υπάρξει μέριμνα και να δοθεί ιδιαίτερη προσοχή ώστε η εσωτερική αγορά να λειτουργεί σεβόμενη, την κοινωνική ασφάλιση, τα μέτρα που αφορούν την υγεία και την ασφάλεια στον χώρο εργασίας, το περιβάλλον και ένα υψηλό επίπεδο προστασίας των καταναλωτών, καθώς και όλοι οι πολίτες από τους οποίους τα 120 εκατομμύρια είναι παιδιά να απολαμβάνουν την ενιαία αγορά σύμφωνα με τις προτάσεις που διατ´πυωσε η Επιτροπή στο πλαίσιο του τέταρτου στρατηγικού της στόχου («Δημιουργία μιας ενιαίας αγοράς στην υπηρεσία των πολιτών»)[semigr ] θεωρεί ότι όσον αφορά την ενημέρωση σχετικά με την εσωτερική αγορά, θα πρέπει να ενισχυθούν περισσότερο οι φορείς των καταναλωτών στην Ευρωπαϊκή Ένωση[semigr ] θεωρεί ότι η εξεύρεση πλεονεκτημάτων όσον αφορά τον ανταγωνισμό κατά κανέα τρόπο δεν θα είχε ως αποτέλεσμα την μη τήρηση των κανόνων που αφορούν την ύπαρξη ενός ελαχίστου ορίου κοινωνικής προστασίας[semigr ] καλεί την Επιτροπή να εξετάσει τα μέτρα που θα συμβάλλουν στην αύξηση της αποτελεσματικότητας των κανόνων του Εργατικού Δικαίου που έχουν εφαρμοστεί σε κοινοτικό επίπεδο, ιδιαίτερα δε, τις κυρώσεις που θα πρέπει να ληφθούν σε περίπτωση μη τήρησης των ισχυουσών διατάξεων[semigr ]

10. τονίζει τη σπουδαιότητα του διαλόγου με τους πολίτες και καλεί την Επιτροπή να εντατικοποιήσει και να επεκτείνει την υπηρεσία καθοδήγησης σε εθνικό επίπεδο, σε συνεργασία με όλες τις υπηρεσίες και τα θεσμικά όργανα της Ευρωπαϊκής Ένωσης, και ιδίως με το Ευρωπαϊκό Κοινοβούλιο και την Επιτροπή Αναφορών[semigr ] πιστεύει ότι οι υφιστάμενες εκστρατείες πληροφόρησης, ειδικότερα μέσω του Internet και των συστημάτων ηλεκτρονικής επεξεργασίας δεδομένων των διαφόρων υπηρεσιών και θεσμικών οργάνων της Ευρωπαϊκής Ένωσης, θα πρέπει να αλληλοσυνδεθούν ούτως ώστε να εξασφαλιστεί η αποτελεσματική προάσπιση των συμφερόντων και δικαιωμάτων της κοινής γνώμης[semigr ]

11. πιστεύει ότι ιδιαίτερη προσοχή πρέπει να δοθεί στον τρόπο με τον οποίο οι μικρομεσαίες επιχειρήσεις μπορούν να συμμετέχουν στην εσωτερική αγορά, ώστε τα πλεονεκτήματα και οι δυνατότητες της τελευταίας να γίνονται αισθητά για τις εν λόγω επιχειρήσεις, οι οποίες συμβάλλουν σημαντικά στη δημιουργία απασχόλησης[semigr ] ζητεί από την Επιτροπή να μεριμνήσει ώστε το πολυετές πρόγραμμα (1997-2000) και άλλα μέτρα που ενθαρρύνουν τις μικρομεσαίες επιχειρήσεις, εκπονηθούν και εφαρμοστούν πλήρως[semigr ] θεωρεί ακόμη ότι σε ορισμένα κράτη μέλη υπάρχουν ελλείψεις και εμπόδια που πρέπει να εξαλειφθούν στον τομέα της ελεύθερης εγκατάστασης και ότι θα πρέπει να διευκολυνθούν αποτελεσματικά οι δημιουργίες διασυνοριακών επιχειρήσεων, π.χ. στον τομέα της βιοτεχνίας[semigr ] ζητεί από την Επιτροπή να διασφαλίσει ότι τα κράτη μέλη εφαρμόζουν πράγματι το πρόγραμμα δράσης μέσω του «Single Market Scoreboard»[semigr ]

12. εμμένει στην άποψή του ότι για την κοινή αγορά απαιτείται ενιαίο ευρωπαϊκό νόμισμα και θεωρεί το ενιαίο νόμισμα ως απαραίτητο συστατικό στοιχείο της ευρωπαϊκής εγχώριας αγοράς[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.